Diari Oficial de la Generalitat Valenciana


Sumari del DOGV 8954, del 17-11-2020 (2020/9657)

RESOLUCIÓ de 12 de novembre de 2020, de la Direcció General d'Inclusió Educativa, per la qual es resol la convocatòria de subvencions i assignacions econòmiques per a la realització d'activitats complementàries dirigides a l'alumnat escolaritzat en centres d'educació especial o en unitats d'educació especial ubicades en centres ordinaris sostinguts amb fons públics, per a l'exercici de 2020.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8954

Data del DOGV
:   17-11-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/9657


Data del document
:   12-11-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 12 de novembre de 2020, de la Direcció General d'Inclusió Educativa, per la qual es resol la convocatòria de subvencions i assignacions econòmiques per a la realització d'activitats complementàries dirigides a l'alumnat escolaritzat en centres d'educació especial o en unitats d'educació especial ubicades en centres ordinaris sostinguts amb fons públics, per a l'exercici de 2020. [2020/9657]  
  
Per mitjà de l'Ordre 32/2016, de 12 de juliol, de la Conselleria d'Educació, Investigació, Cultura i Esport, s'aproven les bases reguladores per a la concessió de subvencions per a la realització d'activitats complementàries per a l'alumnat escolaritzat en centres d'educació especial o en unitats d'educació especial ubicades en centres ordinaris sostinguts amb fons públics (DOGV 7829, 15.07.2016).  
  
A través de la Resolució d'1 de juliol de 2020, de la Conselleria d'Educació, Cultura i Esport, es convoquen subvencions i assignacions econòmiques per a la realització d'activitats complementàries dirigides a l'alumnat escolaritzat en centres d'educació especial o en unitats d'educació especial ubicades en centres ordinaris sostinguts amb fons públics, per a l'exercici de 2020 (DOGV 8853, 09.07.2020).  
  
Considerant que s'han examinat les sol·licituds presentades pels centres docents, d'acord amb el que estableix el resolc quart de la resolució esmentada, a fi de concedir les subvencions i assignacions econòmiques als centres docents que reunisquen els requisits previstos i que hagen aportat la documentació que s'indica com a preceptiva en l'apartat cinqué de la convocatòria mencionada.  
Vist l'informe de l'òrgan instructor, de data 7 d'octubre de 2020, pel qual s'informa que els centres docents beneficiaris de les referides subvencions han complit els requisits establits per a optar a la subvenció prevista en la convocatòria mencionada.  
Realitzada la valoració dels projectes presentats d'acord amb els criteris establits en el resolc sisé de la Resolució d'1 de juliol de 2020, i vista la proposta de resolució de la comissió de valoració sobre la concessió i denegació de les subvencions i assignacions econòmiques formulada, en compliment del que preceptua la base setena de l'Ordre 32/2016.  
Fent ús de les atribucions que m'atorga la disposició final primera de la mencionada Ordre 32/2016, de 12 de juliol, de la Conselleria d'Educació, Investigació, Cultura i Esport, i de conformitat amb les competències establides en el Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
  
Primer  
Concedir les quantitats assignades als centres docents públics que figuren en l'annex I A, per un import global de 34.406,12 euros amb caràcter de despesa extraordinària de funcionament, a càrrec del capítol II del programa pressupostari 422.90 del pressupost de la Generalitat de l'any 2020.  
Concedir les quantitats assignades als centres docents privats concertats que figuren en l'annex I B, per un import global de 14.650,66 euros amb caràcter de subvenció, a càrrec del capítol IV de la línia de subvenció S3154000 del programa pressupostari 422.90 del pressupost de la Generalitat de l'any 2020.  
Denegar l'assignació econòmica i la subvenció als centres docents que figuren en els annexos II A i II B, per no ajustar-se a les bases de la convocatòria.  
  
Segon  
Els centres privats concertats hauran de justificar la quantitat concedida, en un termini de 15 dies hàbils a comptar des de l'endemà de la publicació d'aquesta resolució en el Diari Oficial de la Generalitat Valenciana, per mitjà de la presentació de factures originals o còpies compulsades i la resta de documents de valor probatori equivalent amb validesa en el tràfic juridicomercantil o amb eficàcia administrativa, en els termes establits reglamentàriament. L'acreditació de les despeses també podrà efectuar-se per mitjà de factures electròniques, sempre que complisquen els requisits exigits per a la seua acceptació en l'àmbit tributari. En cas que no es presente la justificació en el termini indicat, el centre beneficiari perdrà el dret a la subvenció.  
  
Els centres públics no necessitaran aportar justificació de despeses extraordinàries per al pagament de les quantitats assignades. Aquesta justificació es realitzarà pel procediment ordinari de justificació anual de despeses, segons el que preveu l'Ordre de 18 de maig de 1995, de la Conselleria de Cultura, Educació i Ciència (DOGV 2526, 09.06.1995).  
  
Tercer  
El pagament de la subvenció o assignació econòmica s'efectuarà en un pagament únic per mitjà de transferència bancària. En el cas dels centres privats, el pagament es realitzarà després de la justificació de les despeses i de la destinació d'aquestes a la realització d'activitats complementàries per l'alumnat d'educació especial.  
D'acord amb el punt dos del resolc huité de la Resolució d'1 de juliol de 2020, de la Conselleria d'Educació, Cultura i Esport, DOGV 8853, 09.07.2020, en cas que les famílies hagen avançat els diners per a l'activitat, se'ls retornarà la part proporcional a l'ajuda rebuda, de la qual cosa es deixarà constància documental en la comptabilitat del centre.  
  
De conformitat amb els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta resolució, que posa fi a la via administrativa, es podrà interposar un recurs potestatiu de reposició o bé plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició es pot d'interposar davant del conseller d'Educació, Cultura i Esport, en el termini d'un mes, a comptar des de l'endemà de publicar-se la present resolució.  
b) El recurs contenciós administratiu es pot interposar davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de publicar-se la present resolució.  
  
València, 12 de novembre de 2020.- La directora general d'Inclusió Educativa: Raquel Andrés Gimeno.